Новыя магчымасці для транспартнай сістэмы нашай краіны адкрывае праект «Адзін пояс — адзін шлях». Урады Беларусі і Кітая падпісалі пагадненне аб развіцці міжнародных грузавых перавозак і супрацоўніцтве ў рэалізацыі канцэпцыі будаўніцтва эканамічнага пояса Шаўковага шляху. «Узаемадзеянне з кітайскім бокам і іншымі дзяржавамі, удзел у развіцці перавозак у напрамку Усход — Захад — Усход ужо сёння дазваляюць знізіць кошт перавозак у пазначаным напрамку і павысіць канкурэнтаздольнасць чыгуначнага транспарту ў Еўразійскіх транспартных патоках», — запэўнілі ў міністэрстве.